text: Del din flaskepant og gør en anden glad
  01 april 2016 kl. 07.49
  På gågaden i Fredericia er der blevet opstillet nye skraldespande. Her kan du aflevere dine pantflasker, så andre kan få glæde af dem.
  Ideen er, at det nu er muligt, at stille din tomme flaske eller dåse i en pantholder i stedet for at smide den i selve skraldespanden.
  På den måde kan andre få glæde af de tomme flasker, eller i hvert fald de penge som de kan veksles til.
  De nye skraldespande er udviklet af Hitsa A/S i Hejls sammen med Fredericia Kommune og de er foreløbig opstillet som et forsøg.
  Hvis det bliver en succes, er det planen, at alle skraldespande i gågaden skal udskiftes til den nye model med pantholdere, fortæller kommunen.
  
  